ԱԱԾ եւ ՀՔԾ ղեկավարների հեռախոսազանգերի գաղտնալսմանը նախորդել էին ռուս պրանկերների հեռախոսազանգերը՝ ՀՀ վարչապետ Փաշինյանի անունից եվրոպացի բարձրաստիճան պաշտոնյաներին: Արդյո՞ք սրանք կապված են միմյանց հետ: ՄԱՀՀԻ փորձագետ Արմեն Վարդանյանի կարծիքով՝ կապված են: «Վերջին ձայնագրությունների տեղադրումը համացանցում, կարծես, վկայում են, որ դա ռուսական հատուկ ծառայությունների ձեռքի գործն է: Այդպիսի հզոր տեխնոլոգիաներ կարող են ունենալ միայն աշխարհի գերտերությունների հատուկ ծառայությունները»,-նկատում է նա: